રાજકોટમાં છેલ્લા કેટલાક સમયથી ગુનાખોરી અટકાવવાના પોલીસના અભિયાનની ઐસીતૈસી કરી ચોર, લુંટારૂ અને લુખ્ખાઆે બેફામ બન્યા હોય તેમ ગતરાત્રીના કરણપરામાં ઉભેલા જામનગરના સોની વેપારી પાસેથી રૂા.8 લાખના દાગીના ભરેલ થેલાની બાઈકમાં આવેલા ત્રણ શખસોએ તફડંચી કરી નાસી જતાં ચકચાર મચી જવા પામી છે. બનાવના પગલે ક્રાઈમ બ્રાંચ, એ-ડીવીઝન પોલીસ કાફલો ઘટનાસ્થળે દોડી જઈ તપાસ કરતા તફડંચી કરી બાઈકમાં નાસી જનાર ત્રણેય શખસો સીસીટીવીમાં કેદ થઈ ગયા હોય રેકી કરી કોઠારીયા નાકા પાસેથી જ પીછો કરી સોના ચાંદીના દાગીના ભરેલા થેલાની તફડંચી કર્યાનું બહાર આવતા પોલીસે અલગ અલગ ટીમો બનાવી તેને ઝડપી લેવા ચક્રાે ગતિમાન કર્યા છે.